Here is a page extracted from Wikipedia that may contain CSS, HTML, and a lot of unformatted text.

Title: Aquila chrysaetos
Content: L' alica crabitera (Aquila chrysaetos (Linnaeus, 1758)) ye una au rapinyadera d'a orden d'os Accipitriformes y familia Accipitridae que ye a especie d'alica de mayor distribución. Istas aus son de color parda fosca, con un plomache pardo dorau mas claro en a foyeta. As alicas inmaduras d'ista especie gosan tener blanco en a coda y a ormino tienen marcas blancas en as alas. As alicas crabiteras fan servir a suya achilidat y velocidat combinadas con piez poderosos y zarpas enormes y esmoladas pa atrapar una variedat de presas, sobretot liapres, coniellos, marmotas y atros chicoz mamifers terrestres.

As alicas crabiteras mantienen arias de distribución u territorios que pueden estar tan grans como 200 km2. Construyen grans niedos en cinglas y atros puestos altos a los que pueden tornar mientres cuantos anyos de reproducción. A mayoría d'as actividaz de cría son de primavera; son monogamas y pueden remanir chuntos mientres cuantos anyos u posiblement de per vida. As fembras meten dica cuatro uegos y dimpués os coban mientres seis semanas. Per un regular, una u dos crietas sobreviven pa emplumar en uns tres meses. Istas alicas crabiteras chuvenils cheneralment aconsiguen l'independencia total d'agüerro, dimpués d'o cual dondian amplament dica establir-se un territorio pa ellas mesmas en cuatro u cinco anyos.

Referencias

Vinclos externos 

Aquila
Aus presents en Aragón